La Clavaria de Sant Roc 2017 reconeix el suport a la festa de diferents veïns de Burjassot
2025-07-24

La Sala Polivalent del Centre Cultural Tívoli acollirà aquest divendres, 2 de juny, a les 20h, l’acte de reconeixement que la Clavaria de Sant Roc 2017 ofereix als veïns i entitats que recolzen de manera constant les festes dedicades al patró de Burjassot, Sant Roc.

Així, enguany es reconeixerà el suport de Fernando Gamón, Vicente Agulló i Santiago López. A aquests tres s’uneix, a títol pòstum, el reconeixement al que fóra Clavari Major en 2014 i clavari durant moltíssims anys, Marcelino Sevilla. D’igual manera, es reconeixerà també el suport de la Policia Nacional, l’Òptica Alcocer i a la imatge de la Mare de Déu de la Cabeza.

Amb aquest acte, la Clavaria dóna per iniciats els actes en honor al patró; actes que tindran els seus dies grans del 29 de juliol al 16 d’agost, període en el qual Burjassot celebrarà les seues festes patronals.